Babelscape/SREDFM huggingface dataset:
Zero Dark Thirty

Zero Dark Thirty είναι αμερικανικό περιπετειώδες θρίλερ παραγωγής 2012, σε σκηνοθεσία της Κάθριν Μπίγκελοου και σε σενάριο του Μαρκ Μπόαλ. Η ταινία διηγείται την αποστολή των αμερικανικών ειδικών δυνάμεων να συλλάβουν ή να σκοτώσουν τον Οσάμα Μπιν Λάντεν. Πρωταγωνιστούν οι Τζέσικα Τσάστεϊν, Τζέισον Κλαρκ, Τζόελ Έντγκερτον, Κρις Πρατ, Τζέιμς Γκαντολφίνι, Μαρκ Στρονγκ, Έδγαρ Ραμίρες, Ρίκι Σέκον, Τζένιφερ Ελ και Κάιλ Τσάντλερ.

Η ταινία κυκλοφόρησε σε περιορισμένο κύκλωμα αιθουσών στις 19 Δεκεμβρίου 2012 και ευρέως στις 11 Ιανουαρίου 2013. Απέσπασε διθυραμβικά σχόλια από τους κριτικούς και έλαβε 5 υποψηφιότητες για Όσκαρ, μεταξύ των οποίων για Καλύτερη Ταινία και Α' Γυναικείου Ρόλου για την ερμηνεία της Τζέσικα Τσάστεϊν, κερδίζοντας ένα. Η Τσάστεϊν βραβεύτηκε με τη Χρυσή Σφαίρα Α' Γυναικείου Ρόλου - Δράμα.
Οροπέδιο Ντέκκαν

Το Οροπέδιο Ντέκκαν είναι ένα ευρύτατο υψίπεδο στην Ινδία, που δεσπόζει στο μεγαλύτερο μέρος του κεντρικού και περισσότερο του νοτίου τμήματος της χώρας. Με υψόμετρο που ξεκινά από τα 100 μ. βόρεια, φθάνει τα 1000 μ. στα νότι-δυτικα, με μια ελαφρά κλίση προς τα ανατολικά, σε σχήμα τριγώνου αντίστροφου με εκείνο που παρουσιάζει η ινδική χερσόνησος.
Σπυρίδων Βρυώνης

O Σπυρίδων Βρυώνης ("Speros Vryonis Jr.", 18 Ιουλίου 1928- 11 Μαρτίου 2019) ήταν Ελληνοαμερικανός βυζαντινολόγος και ιστορικός.
Νόλσοϊ

Το Νόλσοϊ (φεροϊκά: "Nólsoy") είναι το δωδέκατο μεγαλύτερο σε έκταση νησί των Φερόων Νήσων. Βρίσκεται στο Βόρειο Ατλαντικό ωκεανό και έχει έκταση 10,3 τ.χλμ.. Το Νόλσοϊ έχει πληθυσμό 216 κατοίκους (εκτίμηση 1-2018). Το Νόλσοϊ έχει το χαμηλότερο υψόμετρο σε σύγκριση με τα υπόλοιπα νησιά του αρχιπελάγους με το υψηλότερο σημείο να είναι η κορυφή Eggjarklettur στα 371 μέτρα. Υπάρχει μόνο ένας οικισμός στο νησί, ο οποίος ονομάζεται επίσης Νόλσοϊ, στη βορειοδυτική ακτή της χερσονήσου Stongin η οποία συνδέεται με το υπόλοιπο νησί με ένα ισθμό μερικών μέτρων. Το νησί είναι προσβάσιμο από το Τόρσχαβν με το φέρι και απέχει μόλις 20 λεπτά από αυτό. Περίπου 40 άτομα που ζουν στο Νόλσοϊ πηγαινοέρχονται καθημερινά για να εργαστούν στο Τόρσχαβν. Τα τελευταία χρόνια πολλές νέες οικογένειες έχουν μετακινηθεί από το Τόρσχαβν στο Νόλσοϊ όπου τα σπίτια είναι φθηνότερα. Με αυτό τον τρόπο είναι δυνατόν να ζει κανείς στην επαρχία και να εξακολουθεί να είναι μόλις 20 λεπτά από την πρωτεύουσα. Κάθε χρόνο στις αρχές Αυγούστου στο Νόλσοϊ γίνεται ένα φεστιβάλ που ονομάζεται Ovastevna.

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (50.000 ζευγάρια), Φρατέρκουλα του Ατλαντικού (30.000 ζευγάρια) και κέπφους (100 ζευγάρια).

thumb|300px|Χάρτης του Νόλσοϊ
Σέσωστρις Α΄

Ο Σενουσρέτ Α΄, ή όπως είναι γνωστός με το εξελληνισμένο όνομα που έχει επικρατήσει, Σέσωστρις Α΄, ήταν ο δεύτερος Φαραώ της 12ης Δυναστείας της αρχαίας Αιγύπτου. Βασίλεψε από το 1971 π.Χ. έως το 1926 π.Χ., και ήταν ένας από τους πιο ισχυρούς Φαραώ αυτής της δυναστείας. Ήταν ο γιος του Αμενεμχέτ Α΄ και της γυναίκας του Nefertitanen. Η γυναίκα και αδελφή του ήταν η Neferu, η οποία ήταν και η μητέρα του διαδόχου του Αμενεμχέτ Γ΄. Ο Σέσωστρις Α΄ επίσης ήταν γνωστός με το όνομα του θρόνου του, "Kheperkare", που σημαίνει «"το Κα (Ψυχή) του Ρα γεννήθηκε"».

Συνέχισε την επιθετική επεκτατική πολιτική του πατέρα του εναντίον της Νουβίας στέλνοντας δύο εκστρατείες κατά το 10ο και 18ο έτος της βασιλείας του, και εδραιώνοντας τα επίσημα νότια σύνορα της Αιγύπτου στον Δεύτερο Καταρράκτη, όπου τοποθέτησε φρουρά και μια στήλη για τη νίκη του. Οργάνωσε επίσης εκστρατεία σε μια όαση της Δυτικής Ερήμου στην έρημο της Λιβύης. Ο Σέσωστρις Α΄ εγκαθίδρυσε διπλωματικές σχέσεις με κάποιες πόλεις στην Συρία και τη Χαναάν. Επίσης προσπάθησε να κάνει την πολιτκή δομή της χώρας πιο συγκεντρωτική με το να υποστηρίζει τους νομάρχες που ήταν πιστοί σ’ αυτόν. Η πυραμίδα του κατασκευάστηκε στο Λιστ. Για τον Σέσωστρι Α΄ γίνεται λόγος στην Ιστορία του Σινουχέ, όπου αναφέρεται ότι γύρισε εσπευσμένα στο βασιλικό παλάτι στην Μέμφιδα ενώ ήταν σε εκστρατεία, όταν έμαθε τα νέα της δολοφονίας του πατέρα του Αμενεμχέτ Α΄.
Έφηβος των Αντικυθήρων

thumb|333x333px|Ο Έφηβος των Αντικυθήρων
Ο έφηβος των Αντικυθήρων είναι ένα χάλκινο άγαλμα της υστεροκλασικής/πρώιμης ελληνιστικής περιόδου.
Λίτλα Ντίμουν

Το Λίτλα Ντίμουν (φερ.: "Lítla Dímun") είναι ένα μικρό νησί των Φερόων Νήσων. Βρίσκεται στον Βόρειο Ατλαντικό ωκεανό και έχει έκταση 0,8 τ.χλμ.. Το Λίτλα Ντίμουν είναι ακατοίκητο.

thumb|300px|Χάρτης του Λίτλα Ντίμουν.
Χέστουρ

Το Χέστουρ (φεροϊκά: "Hestur") είναι το δέκατο πέμπτο μεγαλύτερο σε έκταση νησί των Φερόων Νήσων. Βρίσκεται στο Βόρειο Ατλαντικό ωκεανό και έχει έκταση 6,1 τ.χλμ.. Στην ανατολική ακτή του νησιού υπάρχει ο μοναδικός οικισμός, ο οποίος ονομάζεται επίσης Χέστουρ και έχει πληθυσμό 25 κατοίκους (εκτίμηση 1-2018).

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (5.000 ζευγάρια), Φρατέρκουλα του Ατλαντικού (25.000 ζευγάρια) και κέπφους (50 ζευγάρια).

thumb|300px|Χάρτης του Χέστουρ
Στόρα Ντίμουν

Το Στόρα Ντίμουν (φεροϊκά: "Stóra Dímun") είναι ένα μικρό νησί των Φερόων Νήσων. Βρίσκεται στο Βόρειο Ατλαντικό ωκεανό και έχει έκταση 2,7 τ.χλμ.. Στα νότια του νησιού υπάρχουν μερικά σπίτια με 10 κατοίκους (εκτίμηση 1-2018). Το νησί βρίσκεται νότια του Σάντοϊ και βόρεια του Σούντουροϊ. Το όνομα Στόρα Ντίμουν σημαίνει "Μεγάλη Ντίμουν" σε αντίθεση με το Λίτλα Ντίμουν που σημαίνει "Μικρή Ντίμουν". Το νησί είναι προσβάσιμο από τη θάλασσα μόνο όταν υπάρχει καθαρός και ήρεμος καιρός, ενώ εκτελούνται τακτικά δρομολόγια με ελικόπτερο δύο φορές την εβδομάδα όλο το χρόνο.

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (15.000 ζευγάρια), Φρατέρκουλα του Ατλαντικού (40.000 ζευγάρια) και κέπφους (50 ζευγάρια).

thumb|300px|Χάρτης του Στόρα Ντίμουν
Πολιτειακή Γερουσία του Όρεγκον

Η Πολιτειακή Γερουσία του Όρεγκον είναι η άνω βουλή του πολιτειακού της πολιτείας του Όρεγκον. Μαζί με την κάτω βουλή αποτελεί την Νομοθετική Συνέλευση του Όρεγκον. Υπάρχουν 30 μέλη της Πολιτειακής Γερουσίας, που εκπροσωπούν 30 περιφέρειες σε όλη την πολιτεία, έκαστη με πληθυσμό 114.000. Η Πολιτειακή Γερουσία συνέρχεται στο Πολιτειακό Καπιτώλιο του Όρεγκον στο Σάλεμ.

Οι Πολιτειακοί Γερουσιαστές του Όρεγκον υπηρετούν τετραετείς θητείες χωρίς όρια. Το 2002, το Ανώτατο Δικαστήριο του Όρεγκον αποκήρυξε το από δεκαετίας Oregon Ballot Measure 3, το οποίο περιόριζε τους Πολιτειακούς Γερουσιαστές σε δύο θητείες (οκτώ έτη).

Όπως άλλες άνω βουλές πολιτειακών και εδαφικών νομοθετικών σωμάτων και η Γερουσία των ΗΠΑ, η Πολιτειακή Γερουσία μπορεί να επιβεβαιώσει ή να απορρίψει τους διορισμούς κυβερνητών σε πολιτειακά τμήματα, επιτροπές, συμβούλια και άλλες κυβερνητικές υπηρεσίες. 

Ο παρών Πρόεδρος της Γερουσίας είναι ο Πίτερ Κόρτνεϊ από το Σάλεμ.

Το Όρεγκον, μαζί με την Αριζόνα, το Μέιν, και το Ουαϊόμινγκ, είναι μία από τις τέσσερις πολιτείες των ΗΠα οι οποίες έχουν καταργήσει το αξίωμα του Αναπληρωτή Κυβερνήτη, μια θέση η οποάι για τις περισσότερες άνω βουλές των πολιτειακών νομοθετικών σωμάτων και επίσης για το Κογκρέσο των Ηνωμένων Πολιτειών (με τον Αντιπρόεδρο) ισοδυναμεί και με την προεδρία του σώματος και κατόχου της ψήφου που διαλύει μια πιθανή ισοψηφία.
Ενδέκατη δυναστεία Φαραώ

Η Ενδέκατη δυναστεία Φαραώ της αρχαίας Αιγύπτου, είναι μια ομάδα Φαραώ, οι πρώτοι από τους οποίους κατατάσσονται με τις τέσσερεις προηγούμενες δυναστείες στην Πρώτη μεταβατική περίοδο, ενώ οι τελευταίοι στην περίοδο του Μέσου βασιλείου. Όλοι κυβέρνησαν από τις Θήβες. 

Οι γνωστοί Φαραώ από τη δυναστεία είναι οι ακόλουθοι: 

Ο ισχυρισμός του Μανέθωνα ότι η 11η Δυναστεία αποτελούνταν από 16 βασιλιάδες που βασίλεψαν για 43 χρόνια, έρχεται σε αντίθεση με επιγραφές της εποχής, και τα στοιχεία από τον Κανόνα του Τορίνο, η οποία μαρτυρία και των δύο αποδεικνύει ότι την δυναστεία αποτελούσαν 7 Φαραώ οι οποίοι βασίλεψαν συνολικά 143 χρόνια. Όμως, η μαρτυρία του ότι η βάση της δυναστείας ήταν στις Θήβες επαληθεύεται από στοιχεία της εποχής. Είναι κατά τη διάρκεια αυτής της δυναστείας που η Αίγυπτος ενοποιείται περνώντας στην περίοδο του Μέσου βασιλείου. 

Η καταγωγή της δυναστείας έλκει την καταγωγή της από έναν νομάρχη των Θηβών, τον "Ιντέφ τον Μέγα γιο του Iku", ο οποίος αναφέρεται σε κάποιες επιγραφές της εποχής. Όμως, ο άμεσος διάδοχός του Μεντουχοτέπ Α' θεωρείται ως ο πρώτος Φαραώ αυτής της δυναστείας. 

Μια επιγραφή που χαράχτηκε υπό τη βασιλεία του Ιντέφ Β' δείχνει ότι ήταν ο πρώτος που διεκδίκησε την εξουσία όλης της Αιγύπτου, κάτι που έφερε σε σύγκρουση τις Θήβες με τους ηγεμόνες της Ηρακλεόπολις της 10ης Δυναστείας. Ο Ιντέφ διεξήγαγε πολλές εκστρατείες στα βόρεια, και κατέλαβε το σημαντικό νομό με πρωτεύουσα την Άβυδο. 

Οι αψιμαχίες μεταξύ της Θήβας και της Ηρακλεόπολης συνεχίστηκαν διαλλειματικά, μέχρι το 14ο έτος βασιλείας του Μεντουχοτέπ Β', όταν η Ηρακλεόπολη νικήθηκε και η 11η Δυναστεία άρχισε να εδραιώνει την εξουσία της. Οι ηγεμόνες της επέβαλαν ξανά την επιρροή τους στα γειτονικά τους κράτη στην Αφρική και την Εγγύς Ανατολή. Ο Μεντουχοτέπ Β' έστειλε αποστολές στην Φοινίκη για να αποκτήσει ξυλεία κέδρου. Ο Μεντουχοτέπ Γ ' έστειλε αποστολή νότια από την Κοπτό στη Γη της Πουντ. 

Η βασιλεία του τελευταίου Φαραώ της δυναστείας, και συνεπώς και του τέλους της, περικλείεται από μυστήριο. Σύγχρονες αναφορές αναφέρονται σε "εφτά κενά χρόνια" που ακολούθησαν το θάνατο του Μεντουχοτέπ Γ ', το οποίο αντιστοιχεί στην βασιλεία του Nebtawyra Μεντουχοτέπ Δ'. Οι μελετητές σήμερα ταυτίζουν τον βεζίρη Αμενεμχάτ με τον Αμενεμχέτ Α', τον πρώτο Φαραώ της 12ης δυναστείας, ως μέρος της θεωρίας ότι ο Αμενεμχέτ Α' κατέλαβε την εξουσία με πραξικόπημα.
Κόλτουρ

Το Κόλτουρ (φεροϊκά: "Koltur") είναι ένα μικρό νησί των Φερόων Νήσων. Βρίσκεται στο Βόρειο Ατλαντικό ωκεανό και έχει έκταση 2,3 τ.χλμ.. Το Κόλτουρ έχει μόνο 1 κάτοικο (εκτίμηση 1-2018). Το νησί εγκαταλείφθηκε στη δεκαετία του 1980, από τους βοσκούς των οποίων τα κοπάδια βόσκουν στο νότιο μέρος του νησιού. Από τότε μόνο δύο άτομα έχουν επιστρέψει (το 1994), και εργάζονται για την αποκατάσταση του χωριού.

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των υδροβατών (5.000 ζευγάρια), Φρατέρκουλα του Ατλαντικού (20.000 ζευγάρια) και κέπφους (50 ζευγάρια).

250px|μικρογραφία|αριστερά|Κόλτουρ, 2014
thumb|300px|Χάρτης του Κόλτουρ
Χανάτο

Το Χανάτο, απαντάται και ως χαγανάτο, είναι τουρκο-μογγολική λέξη που περιγράφει μια πολιτική οντότητα που κυβερνιόταν από ένα Χαν. Αυτή η πολιτική οντότητα είναι τυπική για τους λαούς της ευρασιατικής στέπας και μπορεί να αντιστοιχεί στην περιοχή μιας φυλής, σε βασίλειο ή σε αυτοκρατορία.

Ένα από τα πιο ξακουστά χανάτα ήταν το Χανάτο της Κριμαίας.

Ιδιαίτερα γνωστά επίσης είναι τα τέσσερα χανάτα (ή ulus, μογγολ. uls = χώρα, περιοχή), τα οποία απάρτιζαν τη Μογγολική αυτοκρατορία κατά τον 13ο και τον 14ο αιώνα. Με τον θάνατό του, ο Τζένγκις Χαν μοίρασε την αυτοκρατορία του στους τέσσερις γιους και εγγονούς του. Μετά τον θάνατο του Μόνγκε (Möngke) το 1259 ο πόλεμος διαδοχής μεταξύ του Κουμπλάι Χαν και του Αρίκ Μπόκε (Ariq Böke) σήμανε το τέλος της ενιαίας μογγολικής αυτοκρατορίας και την επάνοδο των χανάτων:
* Χανάτο Τσαγκατάι : Κάλυπτε την κεντρική Ασία, τιμάριο των Τσαγκαταϊδών
* Χανάτο του Κιπτσάκ: Κάλυπτε τις ρωσικές στέπες και το Καζακστάν, τιμάριο της Χρυσής Ορδής
* Το "τοπικό" Χανάτο (ilkhanat) της Περσίας, κυρίαρχο έδαφος των Ιλχανιδών
* Η Κίνα των Γιουάν (Yuan), η οποία περιέκλειε και τη Μογγολία.
Σκούβοϊ

Το Σκούβοϊ (φεροϊκά: "Skúvoy") είναι το δέκατο τέταρτο μεγαλύτερο σε έκταση νησί των Φερόων Νήσων. Βρίσκεται στο Βόρειο Ατλαντικό ωκεανό και έχει έκταση 10 τ.χλμ.. Στο νησί υπάρχει μόνο ένας οικισμός, ο οποίος ονομάζεται επίσης Σκούβοϊ, στην ανατολική ακτή του νησιού με πληθυσμό 32 κατοίκους (εκτίμηση 1-2018). 

Οι ακτές του νησιού έχουν χαρακτηριστεί ως Σημαντικές περιοχές για τα πουλιά από την BirdLife International, λόγω της σημασίας του ως τόπος αναπαραγωγής για τα θαλασσοπούλια, ειδικά των αρκτικών θυελλοπουλιών (50.000 ζευγάρια), μυχών (10.000 ζευγάρια), υδροβατών (20.000 ζευγάρια), ληστόγλαρων (25 ζευγάρια), Φρατέρκουλα του Ατλαντικού (40.000 ζευγάρια), λεπτοραμφόκεπφων (135.000 ζευγάρια), κέπφους (150 ζευγάρια) και σιγλίγουρων (40 ζευγάρια).

thumb|300px|Χάρτης του Σκούβοϊ
Ορθόδοξη Εκκλησία της Εσθονίας

Η Ορθόδοξη Εκκλησία της Εσθονίας αναγνωρίστηκε ως αυτόνομη Εκκλησία τον Ιούλιο του 1923, από το Οικουμενικό Πατριαρχείο.
Μίκινες

Το νησί Μίκινες (φεροϊκά: "Mykines") είναι το δυτικότερο και το δέκατο τρίτο μεγαλύτερο σε έκταση νησί των Νήσων Φερόε. Βρίσκεται στο Βόρειο Ατλαντικό ωκεανό και έχει έκταση 10,3 τ.χλμ.. Στη δυτική ακτή του νησιού υπάρχει ο μοναδικός οικισμός, ο οποίος ονομάζεται επίσης Μίκινες και έχει πληθυσμό 16 κατοίκους (εκτίμηση 1-2018).

Οι ακτές του νησιού έχουν χαρακτηριστεί ως σημαντικές περιοχές για τα πουλιά από την "BirdLife International", λόγω της σημασίας τους ως τόπου αναπαραγωγής για τα θαλασσοπούλια, ειδικά των αρκτικών θυελλοπουλιών (50.000 ζευγάρια), μυχών (2.500 ζευγάρια), υδροβατών (50.000 ζευγάρια), Σούλα (του Βορά) (Northern gannet) (200 ζευγάρια), θαλασσοκοράκων (250 ζευγάρια), τριδακτυλόγλαρων (23.000 ζευγάρια), Φρατέρκουλα του Ατλαντικού (125.000 ζευγάρια), λεπτοραμφόκεπφων (9.500 ζευγάρια) και κέπφους (200 ζευγάρια).

thumb|300px|Χάρτης του νησιού
Ορθόδοξη Εκκλησία της Πολωνίας

Η Ορθόδοξη Εκκλησία της Πολωνίας (πολωνικά: "Polski Autokefaliczny Kościół Prawosławny") αναγνωρίστηκε αυτοκέφαλη το 1924 και διαιρείται σε 6 επαρχίες και 263 ενορίες με κύριο διοικητικό όργανο της Εκκλησίας την Ιερά Σύνοδο των Επισκόπων της Ορθόδοξης Αυτοκέφαλης Εκκλησίας της Πολωνίας, προεδρευομένης υπό του Μητροπολίτου Βαρσοβίας και πάσης Πολωνίας Σάββα.

Ο ἀριθμός των πιστών ανέρχεται στις 600.000 και πλέον στην Πολωνία.
Γ.Σ. Απόλλων Σμύρνης

Ο Γ.Σ. Απόλλων Σμύρνης (Γ.Σ.Α.Σ.) είναι ελληνικός αθλητικός σύλλογος με έδρα τη Ριζούπολη, συνοικία της 5ης ενότητας του δήμου Αθηναίων. Ιδρυμένος στη Σμύρνη της Μικράς Ασίας, υποχρεώθηκε κατά τη Μικρασιατική καταστροφή του 1922 να ξεριζωθεί στην πρωτεύουσα, όπου αρχικά εγκαταστάθηκε στον ανοικτό χώρο πίσω από τους Στύλους του Ολυμπίου Διός. Σύντομα παραχωρήθηκε αντίστοιχος στο Ρουφ, την απαλλοτρίωση του οποίου το 1946 ακολούθησε η κατασκευή του ιδιόκτητου γηπέδου Γεώργιος Καμάρας (έως το 2003 Ριζούπολης ή Απόλλωνα) που εγκαινιάστηκε το 1948 και έκτοτε αποτελεί την έδρα του. 

Μεταξύ της δεκαετίας του 1930 και του 2000, ο σύλλογος είχε μετονομαστεί σε Απόλλων Αθηνών, ονομασία με την οποία αναφέρεται μέχρι και σήμερα.
Ορθόδοξη Εκκλησία της Τσεχίας και Σλοβακίας

Η Ορθόδοξη Εκκλησία της Τσεχίας και Σλοβακίας, είναι η αυτοκέφαλη ορθόδοξη χριστιανική εκκλησία της Τσεχίας και της Σλοβακίας. Η Εκκλησία ιδρύθηκε από τους Αγίους Κύριλλο και Μεθόδιο το έτος 863. Το 1923 από το Οικουμενικό Πατριαρχείο ανακηρύχθηκε η αυτονομία της και ακολούθως το 1998 με κανονική Πατριαρχική και Συνοδική Πράξη ανακηρύχθηκε ως αυτοκέφαλη. Η ονομασία της στα τσεχικά είναι "Pravoslavná církev v českých zemích a na Slovensku" και στα σλοβακικά "Pravoslávna cirkev v českých krajinách a na Slovensku", δηλαδή "Ορθόδοξη εκκλησία των τσεχικών χωρών και της Σλοβακίας". Η έδρα του προκαθήμενου της εκκλησίας εναλλάσσεται μεταξύ Πρέσοβ καί Πράγας, ανάλογα με την εθνικότητα του προκαθήμενου. Ο αριθμός των πιστών υπολογίζεται στις 75.000-85.000 με τους πιστούς να ζούνε περίπου μισοί-μισοί σε Τσεχία και Σλοβακία.
Ο άγιος [[Γοράσδος Πάβλικ|επίσκοπος Πράγας Γοράσδος]] (1879–1942).
Σημαντική προσωπικότητα που ποίμανε την Εκκλησία αποτέλεσε ο αντιστασιακός επίσκοπος Πράγας Γοράσδος, που μαρτύρησε το 1942 από τους Ναζί και αργότερα αναγνωρίστηκε ως άγιος.

Προΐσταται ο Αρχιεπίσκοπος πάσης Τσεχίας και Σλοβακίας Ραστισλαβ με έδρα το Πρεσοβ.
Χέρμπερτ Χούνγκερ

Ο Χέρμπερτ Χούνγκερ (γερμ. "Herbert Hunger", 1914-2000) ήταν Αυστριακός βυζαντινολόγος και καθηγητής πανεπιστημίου.
Νέο ΓΣΖ

Το Νέο Στάδιο Γ.Σ.Ζ. ή Γήπεδο Γυμναστικού Συλλόγου Ζήνων είναι ένα στάδιο πολλαπλών χρήσεων στην Λάρνακα της Κύπρου. Πιο συχνά γνωστό ως "Νέο ΓΣΖ" για να μη συγχέεται με το Παλιό Στάδιο Γ.Σ.Ζ., το οποίο αντικατέστησε. Αυτό τον καιρό χρησιμοποιείται κυρίως για τη διεξαγωγή ποδοσφαιρικών αναμετρήσεων, ενώ αποτελούσε έδρα της ΑΕΚ Λάρνακας μέχρι την ποδοσφαιρική χρονιά 2015-16. Το στάδιο διαθέτει χωρητικότητα ύψους 13.032 θεατών και ιδιοκτήτης του είναι ο Γυμναστικός Σύλλογος Ζήνωνα, ο οποίος έλαβε την ονομασία του από τον, καταγόμενο από τη Λάρνακα, φιλόσοφο Ζήνων τον Κίτιο. Πριν από τη συγχώνευση των Πεζοπορικού και Ε.Π.Α. Λάρνακας, που απέφερε τη δημιουργία της ΑΕΚ Λάρνακας, αποτελούσε την έδρα αυτών των δύο ομάδων.
Ζερεμί Ζανό

Ο Ζερεμί Ζανό, γεννημένος στις 11 Οκτωβρίου 1977 στο Βαλανσιέν, είναι Γάλλος ποδοσφαιριστής, ο οποίος αγωνίζεται στη θέση του τερματοφύλακα, για λογαριασμό της Μαν ΦΚ.
Άλφρεντ Ντέμπλιν

Ο Άλφρεντ Ντέμπλιν ("Bruno Alfred Döblin", 10 Αυγούστου 1878 - 26 Ιουνίου 1957) ήταν Γερμανός συγγραφέας και δοκιμιογράφος. Γεννήθηκε στο Στσέτσιν στις 10 Αυγούστου του 1878 και πέθανε στο Εμμερντίνγκεν ("Emmendingen") της τότε Δυτικής Γερμανίας στις 26 Ιουνίου 1957). Θεωρείται ένας από τους σημαντικότερους εκπροσώπους του γερμανικού εξπρεσιονιστικού κινήματος, και εν γένει του γερμανικού ρομαντισμού. Ορισμένα από τα έργα του εκφράζουν το κλίμα και τα καλλιτεχνικά ρεύματα της Δημοκρατίας της Βαϊμάρης. Το σημαντικότερο του έργο θεωρείται το μυθιστόρημα Μπερλίν, Αλεξάντερπλατς ("Berlin Alexanderplatz").
Βίτιαζ Ρούσκι

300px|right|thumb|Βίτιαζ Ρούσκι

Με την ονομασία Βίτιαζ Ρούσκι, ή Ρούσκι Βίτιαζ, ( ρωσικά : Русский витязь ), φέρεται στην ιστορία των αεροσκαφών το πρώτο τετρακινητήριο αεροσκάφος που κατασκευάστηκε στον κόσμο. Έμεινε γνωστό και με τα ονόματα Σικόρσκυ Ρούσκι Βίτιαζ , ή παλαιότερα Μπολσόι Βαλτίσκι (= Μεγάλη Βαλτική). Το όνομά Ρούσκι Βίτιαζ σημαίνει Ρώσος Ιππότης. 

Το αεροσκάφος αυτό που ήταν διπλάνο, (με διπλές πτέρυγες, πάνω και κάτω), σχεδιάστηκε από τον Ρώσο μηχανικό και αεροναυπηγό Ιγκόρ Σικόρσκι εξ ου και η επίσης ονομασία του, και κατασκευάστηκε το 1913, στο ρωσικό εργοστάσιο τρένων Ζάβοντ, στην Αγία Πετρούπολη.
Μαθηματικός Πάπυρος της Μόσχας

Ο Μαθηματικός Πάπυρος της Μόσχας είναι ένας αρχαίος Αιγυπτιακός μαθηματικός πάπυρος, που επίσης είναι γνωστός ως "«Ο Μαθηματικός Πάπυρος του Γκολενίστσεφ»" από τον πρώτο ιδιοκτήτη του, αιγυπτιολόγο Βλαντιμίρ Γκολενίστσεφ. Ο Γκολενίστσεφ αγόρασε τον πάπυρο το 1892 ή το 1983 στις Θήβες. Κατόπιν έγινε μέρος της συλλογής του Κρατικού Μουσείο Καλών Τεχνών Πούσκιν στην Μόσχα, όπου και παραμένει σήμερα.

Βάσει της παλαιογραφικής ανάλυσης και της ορθογραφίας της ιερατικής γραφής του κειμένου, το πιθανότερο είναι ότι αυτό γράφτηκε κατά την 13η Δυναστεία, γύρω στο 1850 π.Χ., και είναι βασισμένο σε παλιότερο υλικό από την 12η Δυναστεία. Έχει περίπου formula_1 μέτρα μήκος και πλάτος μεταξύ formula_2 με formula_3 εκατοστά. Το περιεχόμενό του χωρίστηκε σε formula_4 προβλήματα με λύσεις από τον Σοβιετικό ασιανολόγο Βασίλι Στρούβε το 1930.. Ο Πάπυρος της Μόσχας είναι γνωστός μαθηματικός πάπυρος μαζί με τον Μαθηματικό πάπυρο του Ράιντ, με τον πρώτο να είναι ο παλιότερος, και τον δεύτερο ο μεγαλύτερος από τους δύο.
Μουσείο Εξέγερσης της Βαρσοβίας

thumb|260px|Ένα από τα κτίρια του Μουσείου

Το Μουσείο Εξέγερσης της Βαρσοβίας (αγγλικά: Warsaw Rising Museum, ), που βρίσκεται στην περιοχή Βόλα της Βαρσοβίας στην Πολωνία, είναι ένα μουσείο αφιερωμένο στην Εξέγερση της Βαρσοβίας το 1944. Το μουσείο ως νομικό πρόσωπο ιδρύθηκε το 1983, αλλά καμία εργασία κατασκευής δεν έγινε για πολλά χρόνια, και το μουσείο τελικά άνοιξε στις 31 Ιουλίου 2004, σηματοδοτώντας την 60ή επέτειο της Εξέγερσης.

Οι χορηγοί του Μουσείου ανιχνεύουν την ιστορία της Εξέγερσης και την ιστορία και τα αντικείμενα του Μυστικού Κράτους της Πολωνίας. Το μουσείο Συλλέγει και συντηρεί εκατοντάδες ευρήματα, από όπλα που χρησιμοποιήθηκαν από τους εξεγερμένους μέχρι ερωτικά γράμματα, με σκοπό να παρουσιάσει μια πλήρη εικόνα των ανθρώπων που ενεπλάκησαν. Οι διακηρυγμένοι στόχοι του Μουσείου περιλαμβάνουν τη δημιουργία ενός αρχείου ιστορικών δεδομένων για την Εξέγερση και να καταγράψει ιστορίες και μνήμες των συμμετεχόντων στην Εξέγερση που παραμένουν εν ζωή . Διευθυντής του είναι ο Γιαν Οουντακόφσκι.

Το μουσείο είναι μέλος του οργανισμού της Πλατφόρμας Ευρωπαϊκής Μνήμης και Συνείδησης.
Ντανιέλ Μορεϊρά

Ο Ντανιέλ Μορεϊρά (γεννημένος στις 8 Αυγούστου 1977 στην Μωμπέζ) είναι ένας παλαίμαχος Γάλλος ποδοσφαιριστής. Αγωνιζόταν στην διάρκεια της καριέρας του στην θέση του επιθετικού.

Ο Μορεϊρά ξεκίνησε την καριέρα του από την Βαλανσιέν ΦΚ, προτού πάρει μεταγραφή για την Γκανγκάμπ. Φορώντας την φανέλα της, έφτασε ως τον τελικό του Κυπέλλου Γαλλίας του 1997.

Το 1998, μετακόμισε στην ΡΚ Λανς. Με τους "Les Sang et Or", κατέκτησε το Λιγκ Καπ Γαλλίας του 1999. Μετά από έξι χρόνια στο Σατντ Φελίξ Μπολέρ, επιβραβεύτηκε για τις εμφανίσεις του, με μια μεταγραφή στην Τουλούζ ΦΚ. Την σεζόν 2005–06, υπήρξε μέλος ενός εξαιρετικού επιθετικού διδύμου, μαζί με τον, γεννημένο στην Βραζιλία, Τυνήσιο επιθετικό Σάντος, πετυχαίνοντας 15 τέρματα συνολικά στην Λιγκ 1.

Στις 22 Ιουνίου 2006, ο Μορεϊρά συμφώνησε να υπογράψει συμβόλαιο συνεργασίας με την Σταντ Ρενναί έναντι ποσού ύψους €5.500.000.

Ο Μορεϊρά πραγματοποίησε μια διόλου ικανοποιητική σεζόν με τη νέα του ομάδα, μη καταφέρνοντας να πετύχει κάποιο τέρμα σε σύνολο 29 συμμετοχών (οι 17 εξ αυτών ως βασικός). Το 2008, παραχωρήθηκε υπό την μορφή δανεικού στη νεοπροβιβασθείσα Γκρενόμπλ όπου, στις 9 Αυγούστου, πέτυχε ένα γκολ στο ντεμπούτο του απέναντι στην Σοσό, στο 89ο λεπτό της αναμέτρησης, εξασφαλίζοντας μια απρόσμενη εκτός έδρας νίκη με 2–1 στην πρώτη αναμέτρηση της Γκρενόμπλ για την Λιγκ 1, ύστερα από 43 χρόνια απουσίας.

Τον Αύγουστο του 2009, μεταγράφηκε στην ΟΣ Μπουλόν. Μετά από έναν σοβαρό τραυματισμό στο γόνατο, υποχρεώθηκε να αποχωρήσει από τον χώρο του επαγγελματικού ποδοσφαίρου, τον Δεκέμβριο του 2010.

Ο Μορεϊρά μέτρησε συνολικά 3 διεθνείς συμμετοχές στην διάρκεια της καριέρας του, πραγματοπιώντας τον ντεμπούτο του με την Εθνική Γαλλίας στις 20 Νοεμβρίου 2002, σε μια νίκη με 3–0 επί της Σερβίας.
Τυμφαία

right|250px|thumb|Χάρτης του Μακεδονικού Βασιλείου

Η Τυμφαία ή Στυμφαία είναι ιστορική περιοχή της Άνω Μακεδονίας. Η αρχαία Τυμφαία εκτείνεται στην γεωγραφική περιοχή δυτικά του ρου του Αλιάκμονα που ανήκει σήμερα διοικητικά στην Περιφερειακή Ενότητα Γρεβενών στα νοτιοδυτικά της περιφέρειας Δυτικής Μακεδονίας. Η Τυμφαία αποτελεί μία από τις διοικητικές περιοχές του Μακεδονικού Βασιλείου και εκτεινόταν νότια της επαρχίας της Ορεστίδας και δυτικά της επαρχίας της Ελιμίας.

H Τυμφαία θεωρείται, από άλλους συγγραφείς, περιοχή της Ηπείρου, πριν ενταχθεί διοικητικά στην Άνω Μακεδονία και στο βασίλειο του Φιλίππου Β' μετά το 355 π.Χ.. Οι κάτοικοι της περιοχής ονομάζονται Τυμφαίοι (Τυμφαῖοι). Σύμφωνα με άλλες πηγές, η περιοχή της Τυμφαίας μέχρι το όρος Τύμφη, αποτελεί περιοχή της Ελιμίας.
Βαθύφωνος

Βαθύφωνος ή μπάσος ονομάζεται ο άνδρας τραγουδιστής με τη χαμηλότερη έκταση, σε σχέση με τους άλλους ανδρικούς τύπους φωνής (βαρύτονος, τενόρος και κοντρα-τενόρος). Η τυπική έκταση ενός βαθυφώνου είναι από το Μι2 έως το Μι4, αν και η "τεσσιτούρα" του εξαρτάται από τον υπότυπο της φωνής του (βλ. παρακάτω). Η μουσική για βαθύφωνους γράφεται στο κλειδί του Φα, αν και στη μπαρόκ όπερα άλλα κλειδιά ήταν επίσης σε χρήση.
Δημοκρατία της Μολοσσίας

Η Δημοκρατία της Μολοσσίας είναι μη αναγνωρισμένο μικροέθνος, το οποίο ιδρύθηκε από τον Kevin Baugh ημι-χιουμοριστικά ως "μπανανοδημοκρατία" και αποτελούμενο αποκλειστικά από ένα σπίτι, το οποίο αποτελεί την έδρα της λίγο έξω από το Ντέιτον στην Νεβάδα. "Ιδρύθηκε" στις 26 Μαΐου 1977.

Έχει έκταση 2,5 εκτάρια ενώ έχει και τρεις κατοίκους.
Αποτελείται από το σπίτι του προέδρου Kevin Baugh, καθώς και από δυο ακίνητα που αγόρασε ο πρόεδρος σε Πενσυλβάνια και Καλιφόρνια. Επίσης ο πρόεδρος ισχυρίζεται ότι του ανήκει ένα σημείο στον Ειρηνικό Ωκεανό και 49.881 τ.χλμ στην Αφροδίτη. Στην δημοκρατία της Μολοσσίας δεν επιτρέπονται πράγματα όπως όπλα, θαλάσσιοι ελέφαντες, γατόψαρα, κρεμμύδια και ότι έχει σχέση με το Τέξας, εκτός από την ποπ σταρ Κέλι Κλάρκσον (Kelly Clarkson).
Βασίλι Βασίλιεβιτς Στρούβε

Ο Βασίλι Βασίλιεβιτς Στρούβε (ρωσικά: Василий Васильевич Струве) ( Αγία Πετρούπολη, Ρωσική Αυτοκρατορία – 15 Σεπτεμβρίου 1965, Λένιγκραντ), ήταν σοβιετικός ασιανολόγος που καταγόταν από την οικογένεια Στρούβε, και ήταν ιδρυτής της Σοβιετικής επιστημονικής σχολής ερευνητών της ιστορίας της αρχαίας Εγγύς Ανατολής.

Το 1907 εισήχθη στο Τμήμα της Ιστορίας της Σχολής της Ιστορίας και Φιλοσοφίας του Πανεπιστημίου της Αγίας Πετρούπολης, όπου μελέτησε τα αρχαία ελληνικά, τα λατινικά και τα αρχαία αιγυπτιακά υπό τον διάσημο Ρώσο αιγυπτιολόγο Μπορίς Τουράγιεφ. Έγινε ειδήμονας σε όλα τα είδη της ιερογλυφικής γραφής, όπως επίσης και στην δημώδη γραφή. Αποφοίτησε από του Πανεπιστήμιο της Αγίας Πετρούπολης το 1911 και συνέχισε να κάνει ερευνητική εργασία και να διδάσκει εκεί μέχρι το 1913, όταν και έφυγε για την Γερμανία για προχωρημένες σπουδές στην Αιγυπτιακή γλώσσα υπό τον Άντολφ Έρμαν. Μετά την επιστροφή του στην Ρωσία, έγινε λέκτορας ("privatdozent") στο Πανεπιστήμιο της Αγίας Πετρούπολης το 1916, και καθηγητής το 1920. Ήταν ο διευθυντής του Τμήματος Τέχνης και Πολιτισμού της Αιγύπτου του Μουσείου του Ερμιτάζ από το 1918 έως το 1933. Αφού είχε γίνει λέκτορας, άρχισε να μελετάει την ακκαδική, τα αρχαία εβραϊκά και άλλες σημιτικές γλώσσες υπό τον Ρώσο μελετητή Σημιτικών σπουδών και ακαδημαϊκό Πάβελ Κοκόβτσοβ. Επίσης ο Στρούβε άρχισε να μελετάει μόνος του τη σουμεριακή γλώσσα.

Το 1928 υποστήριξε την διατριβή του "Ο Μανέθων και η Εποχή του" για το Μεταπτυχιακό του δίπλωμα στην Ιστορία, και έλαβε Διδακτορικό δίπλωμα "τιμής ένεκεν". Το 1935, αφού είχε προταθεί από τον Κοκόβτσεβ, έγινε πλήρες μέλος της Ακαδημίας Επιστημών της Σοβιετικής Ένωσης, γινόμενος έτσι Ακαδημαϊκός. Ήταν ο διευθυντής του Ινστιτούτου Εθνογραφίας και Ανθρωπολογίας της Σοβιετικής Ένωσης από το 1937 έως το 1940, και από το 1941 έως το 1950 διευθυντής του Ινστιτούτου Ανατολικών Σπουδών της Ακαδημίας και από το 1959 διευθυντής του Τμήματος του τελευταίου για την Αρχαία Ανατολή.

Ο Στρούβε κατά τη διάρκεια της ζωής του συνέγραψε περίπου 400 επιστημονικά έργα. Μαζί με τον Μπορίς Τουράγιεφ δούλεψαν στον Πάπυρο της Μόσχας και εξέδωσαν την μετάφρασή του το 1930. Ως αιγυπτιολόγος μετέφρασε και εξέδωσε πάρα πολλά χειρόγραφα της δημώδους αιγυπτιακής που βρισκόταν σε μουσεία της Σοβιετικής Ένωσης. Το επιστημονικό του έργο δεν περιοριζόταν στην αιγυπτιολογία. Μεγάλο μέρος του ήταν αφιερωμένο επίσης στην ιστορία και την ιστορία της τέχνης της Σουμερίας, Βαβυλωνίας, Ασσυρίας, της Ιστορίας των Χετταίων, και άλλων πολιτισμών της αρχαίας Εγγύς Ανατολής. Συνέγραψε πάρα πολλά επιστημονικά άρθρα και βιβλία στα παραπάνω πεδία, μεταξύ των οποίων το γενικό έργο "Ιστορία της Αρχαίας Ανατολής" (1941). Ο Στρούβε ήταν επικεφαλής μεγάλης ερευνητικής ομάδας που άρχισε το έργο της έκδοσης όλων των Ελληνικών επιγραφών από το αρχαίο βασίλειο του Βοσπόρου. Εξέδωσε επίσης ένα έργο για την ιστορία των πολιτισμών των Βόρειων Παραλίων της Αρχαίας Μαύρης Θάλασσας, του Καυκάσου, και της Μέσης Ανατολής.
Μέχρι τον προπάππο του

[[Τα Καπρίτσια|Capricho]] Νο.39: "Asta su Abuelo" ("Μέχρι τον προπάππο του"), [[Φρανθίσκο Γκόγια]], περ. 1797-98, 21,4 x 15 εκ. (εικόνα)/ 30,6 x 20,1 εκ. (χαρτί)
Το έργο Μέχρι τον προπάππο του (ισπανικά: "Asta su abuelo") είναι το τριακοστό ένατο (39ο) από τη σειρά 80 χαρακτικών "Τα Καπρίτσια" ("Los Caprichos") του Ισπανού καλλιτέχνη Φρανθίσκο Γκόγια. Ο Γκόγια δημιούργησε τα χαρακτικά αυτά κατά τα έτη 1797 και 1798, και τα δημοσίευσε σαν μία συλλογή έργων το 1799. Περιγράφοντας αυτή τη σειρά έργων, ο καλλιτέχνης ανέφερε ότι απεικονίζει "τις αμέτρητες ιδιορρυθμίες και ανοησίες που υπάρχουν σε κάθε πολιτισμένη κοινωνία, και τις κοινές προκαταλήψεις και τις παραπλανητικές πρακτικές που τα έθιμα, η αμάθεια, ή η ιδιοτέλεια τις έχουν καταστήσει συνήθεις".
Lincoln Town Car

To Lincoln Town Car ήταν ένα εξαιρετικά μεγάλων διαστάσεων πολυτελές σεντάν αυτοκίνητο της κατηγορίας F, που παρήχθη από την αμερικανική αυτοκινητοβιομηχανία Lincoln από το 1980 έως τις 29 Αυγούστου 2011, σε 3 διαδοχικές γενιές. Η ονομασία Town Car, ωστόσο, είχε πρωτοεισαχθεί το 1959 στο Lincoln Continental Mark IV, ως μια κορυφαία 4-πορτη σεντάν εκδοχή του και από το 1969 συνδέθηκε επί 11 συνεχόμενα έτη με το Lincoln Continental, ως η πληρέστερη έκδοση εξοπλισμού του. Από το 1980, για την σεζόν του 1981, το Town Car έγινε ένα αυτόνομο μοντέλο, παίρνοντας τον ρόλο της νέας ναυαρχίδας της Lincoln, ενώ το Continental ανέλαβε τον ρόλο του αμέσως μικρότερου μοντέλου της, αν και είχε συνολικό μήκος επίσης αρκετά πάνω από τα 5 μέτρα.
Renault Laguna

Το Renault Laguna ήταν ένα μεσαίο οικογενειακό αυτοκίνητο της κατηγορίας D, που κατασκευάστηκε από τη γαλλική αυτοκινητοβιομηχανία Renault, μεταξύ του 1993 και του 2015. Η πρώτη γενιά του, παρουσιάστηκε και μπήκε στην παραγωγή τον Νοέμβριο του 1993, ως ο επίσημος αντικαταστάτης του Renault 21. Η δεύτερη γενιά του Laguna λανσαρίστηκε τον Μάρτιο του 2001 και η τρίτη γενιά τον Οκτώβριο του 2007, με την παραγωγή του να φτάνει έως τον Ιούλιο του 2015, όταν και αντικαταστάθηκε από το Renault Talisman.

Σε όλες τις γενιές του, το Laguna παραγωγής διατέθηκε ως 5-πορτο liftback και 5-πορτο station wagon, ενώ ειδικότερα στην τρίτη γενιά προσφέρθηκε επιπλέον και μια 2-πορτη coupé εκδοχή αμαξώματος.
Πανεπιστήμιο του Κάσσελ

Το Πανεπιστήμιο του Κάσσελ (Γερμ. "Universität Kassel"), που ιδρύθηκε το 1970, είναι ένα από τα νεότερα πανεπιστήμιο στο κρατιδίο της Έσσης και βρίσκεται στο Κάσσελ. Tο Σεπτέμβριο του 2010 έχει περίπου 18.113 φοιτητές, υπάρχουν πάνω από 2.120 υπάλληλοι, συμπεριλαμβανομένων των 327 καθηγητών, περίπου 900 άλλα ακαδημαϊκά άτομα, και περίπου 1.100 άτομα τεχνικό και διοικητικό προσωπικό.

Διεθνή θερινά μαθήματα, εντατικά μαθήματα γερμανικών γλωσσών και προγραμμάτα προσανατολισμού για τους ξένους φοιτητές, το κάνουν δημοφιλές και για μη-γερμανόγλωσσους φοιτητές. Κάθε ακαδημαϊκό έτος, πάνω από 100 πάνω από 100 ερευνητές επιδιώκουν ερευνητικά προγράμματα σε συνεργασία με τους συναδέλφους από το Πανεπιστήμιο του Κάσσελ. Το νεόκτιστο "International House" βρίσκεται στην πανεπιστημιούπολη. Διαθέτει ξενώνες για τους διεθνείς επισκέπτες και είναι διαθέσιμο για συναντήσεις, συνέδρια και πολιτιστικές εκδηλώσεις.

Στο πανεπιστήμιο λειτουργεί το Διεθνές Κέντρο Έρευνας για την Ανώτατη Εκπαίδευση και η σχολή καλών τεχνών (Kunsthochschule).


Κασσελ
Κατηγορία:Έσση
Η Επιστροφή των Τζεντάι

Η Επιστροφή των Τζεντάι (γνωστό και ως Ο Πόλεμος των Άστρων: Επεισόδιο VI - Η Επιστροφή των Τζεντάι) (πρωτότυπος τίτλος: The Return of the Jedi, γνωστό και ως Star Wars Episode VI: Return of the Jedi) είναι μία αμερικανική ταινία επιστημονικής φαντασίας, του 1983 σε σκηνοθεσία του Ρίτσαρντ Μάρκαντ και σε σενάριο των Τζορτζ Λούκας και Λόρενς Κάσνταν. Είναι η τρίτη ταινία της σειράς "Ο Πόλεμος των Άστρων" ενώ χρονολογικά, ως προς την υπόθεση, είναι η έκτη.

Η σκηνοθεσία έγινε από τον Ρίτσαρντ Μάρκαντ και το σενάριο γράφτηκε από τον Τζορτζ Λούκας και τον Λόρενς Κάσνταν, με τον Λούκας να εκτελεί χρέη παραγωγού. Είναι η πρώτη ταινία που χρησιμοποιεί τεχνολογία THX. Τα γεγονότα εκτυλίσσονται περίπου ένα χρόνο μετά τα γεγονότα στο "Η Αυτοκρατορία Αντεπιτίθεται". Η σατανική Γαλαξιακή Αυτοκρατορία, με διαταγές του ανελέητου Αυτοκράτορα, κατασκευάζει ένα δεύτερο Άστρο του Θανάτου με στόχο να τσακίσει την επανάσταση. Από τη στιγμή που ο Αυτοκράτορας σκοπεύει να επιβλέψει προσωπικά τα τελευταία στάδια της κατασκευής, ο στόλος των επαναστατών εξαπολύει μια ολοκληρωτική επίθεση στο Άστρο του Θανάτου με σκοπό να το καταστρέψει και να σκοτώσει τον Πάλπατιν, τον εγκέφαλο του καθεστώτος. Μέσα σ' όλα αυτά, ο Λουκ Σκαϊγουώκερ, ένας από τους ηγέτες της επανάστασης και Ιππότης Τζεντάι, αγωνίζεται για να στρέψει πίσω τον Νταρθ Βέιντερ, που είναι ο πατέρας του, από τη Σκοτεινή Πλευρά της Δύναμης.

Ο Ντέβιντ Λιντς και ο Ντέιβιντ Κρόνενμπεργκ θεωρούνταν πιθανοί υποψήφιοι να σκηνοθετήσουν το πρότζεκτ πριν να υπογράψει σαν σκηνοθέτης ο Μάρκαντ. Η ομάδα παραγωγής βασίστηκε στις ιδέες του Λούκας κατά τον σχεδιασμό. Ενώ γραφόταν το σενάριο, ο Λούκας, ο Κάσνταν, ο Μάρκαντ και ο παραγωγός Χάουαρντ Καζάντζιαν ξόδεψαν δύο εβδομάδες συζητώντας ιδέες για την υπόθεση. Το πρόγραμμα του Καζάντζιαν έσπρωξε το γύρισμα δύο εβδομάδες νωρίτερα για να επιτρέψουν στην Industrial Light & Magic να δουλέψει τα εφέ της ταινίας στην επεξεργασία. Τα γυρίσματα έγιναν στην Αγγλία, στην Καλιφόρνια και στην Αριζόνα από τον Ιανουάριο ως τον Μάρτιο του 1982. Μεγάλη μυστικότητα χαρακτήριζε την παραγωγή και στη ταινία δόθηκε ο κωδικός τίτλος "Blue Harvest" ώστε να μη διαρρεύσει το σενάριο.

Η ταινία κυκλοφόρησε στους κινηματογράφους στις 25 Μαΐου 1983, αποσπώντας κυρίως θετικές κριτικές, με την παρατήρηση όμως πως το αποτέλεσμα ήταν ελαφρώς κατώτερο των δύο προηγούμενων ταινιών. Η ταινία κέρδισε $475 εκατομμύρια παγκόσμια. Στα επόμενα είκοσι χρόνια ακολούθησαν πολλές επανακυκλοφορίες σε βίντεο και κινηματογράφους με ορισμένες αλλαγές. "Ο Πόλεμος των Άστρων" συνεχίστηκε με το "Επεισόδιο I: Η Αόρατη Απειλή" ως μέρος της prequel τριλογίας. Ένα sequel, το "Star Wars: Η Δύναμη Ξυπνάει", κυκλοφόρησε στις 18 Δεκεμβρίου 2015.
Ζαν-Αλαίν Μπουμσόνγκ

Ο Ζαν-Αλαίν Μπουμσόνγκ, γεννημένος στις 14 Δεκεμβρίου 1979 στην Ντουάλα (Καμερούν), είναι πρώην Γάλλος διεθνής ποδοσφαιριστής ο οποίος αγωνιζόταν στην θέση του αμυντικού. Είναι ξάδερφος του Νταβίντ Ν'Γκογκ.
Πριγκιπάτο του Σίλαντ

Το Πριγκιπάτο του Σίλαντ ή Σιλανδία (αγγλικά: "Principality of Sealand") είναι ένα μη αναγνωρισμένο μικροέθνος, το οποίο ιδρύθηκε από τον Πάντι Ρόι Μπέιτς (Paddy Roy Bates) στις 2 Σεπτεμβρίου 1967. Βρίσκεται στη Βόρεια θάλασσα, σε απόσταση 10 χιλιομέτρων από την παραλία του Σάφολκ στην Αγγλία. Στην πραγματικότητα πρόκειται για μια πλατφόρμα-θαλάσσιο οχυρό, 550 τετραγωνικών μέτρων, από την περίοδο του Β' Παγκοσμίου Πολέμου. Κανένα κράτος δεν έχει αναγνωρίσει επίσημα το συγκεκριμένο κράτος, αν και ο Μπέιτς υποστηρίζει πως έχει επιτύχει την de facto αναγνώρισή του από την Γερμανία και το Ηνωμένο Βασίλειο (σήμερα στην πραγματικότητα αναγνωρίζεται από την Γερμανία). Το πριγκιπάτο έχει δική του σημαία, σύνταγμα και νόμισμα (δολάριο Σίλαντ), ενώ έχει εκδώσει δικά του γραμματόσημα και διαβατήρια.
To Πριγκιπάτο του Σίλαντ τον Σεπτέμβριο του [[2006]], μετά την πυρκαγιά που ξέσπασε σε αυτό στις 23 Ιουνίου του ίδιου έτους
Νιάζι Κούτσι

Ο Νιάζι Κούτσι ("Njazi Kuqi") είναι διεθνής Φινλανδός ποδοσφαιριστής που έχει γεννηθεί στις 25 Μαρτίου 1983 στην πόλη Vučitrn στο Κοσσυφοπέδιο της πρώην Γιουγκοσλαβίας, η οποία σήμερα ανήκει στο Κόσοβο. Είναι διεθνής με την Εθνική Φινλανδίας και στις 20 Ιουνίου 2012 υπέγραψε συμβόλαιο συνεργασίας με τον Ατρόμητος για τα επόμενα δύο χρόνια και θα αγωνίζεται στο Ελληνικό πρωτάθλημα.
Δημήτρης Μπέης

Ο Δημήτρης Μπέης (1928 – 25 Οκτωβρίου 2012) ήταν Έλληνας δικηγόρος και πολιτικός, ιδρυτικό στέλεχος του ΠΑΣΟΚ, ο οποίος διατέλεσε δήμαρχος Ζωγράφου (1964-67 και 1975-78), δήμαρχος Αθηναίων (1978-86) και βουλευτής Α΄ Αθηνών (1989-96).
Γήπεδο Α.Ο.Ξ.

Το Γήπεδο Α.Ο.Ξ. είναι στάδιο στη Ξάνθη, οι προσπάθειες για την κατασκευή του, ξεκίνησαν το 1906. Λόγω, όμως, της απαγόρευσης τέτοιων δραστηριοτήτων από τις Τουρκικές αρχές, τα έργα ματαιώθηκαν και μετά την επανίδρυση του Ορφέα το 1908 οι εργασίες ξεκίνησαν και το στάδιο φιλοξένησε διάφορες γυμναστικές εκδηλώσεις και αγώνες στίβου. Το πρώτο επίσημο ποδοσφαιρικό παιχνίδι πραγματοποιήθηκε στις 4 Οκτωβρίου (ημέρα που απελευθερώθηκε η πόλη από τους Βούλγαρους) το 1919.
Άγις ο Αργείος

Ο Άγις ο Αργείος (Αρχ. Ἄγις) ήταν αρχαίος Έλληνας ποιητής από το Άργος και σύγχρονος του Μεγάλου Αλεξάνδρου, τον οποίο συνόδεψε στην μικρασιαστική εκστρατεία. Ο Κούρτιος όπως και ο Αρριανός και ο Πλούταρχος τον περιγράφουν ως κόλακα του βασιλέα. Ο Κούρτιος μάλιστα τον αποκαλεί "συνθέτη των χειρότερων ποιημάτων μετά τον Χοιρίλο " ("pessimorum carminum post Choerilum conditor"). 

Ο Αθήναιος αναφέρει τον Άγι ως συγγραφέα ενός έργου για την τέχνη του μαγειρέματος (ὀψαρτυτικά).

Από κάποιους θεωρείται ότι είναι ο Άγις του οποίου επίγραμμα έχει σωθεί στην Παλατινή Ανθολογία.
Σταντ Βελοντρόμ

Το Σταντ Βελοντρόμ (γαλλικά: "Stade Vélodrome") είναι ποδοσφαιρικό γήπεδο στην Μασσαλία της Γαλλίας. Αποτελεί έδρα της ομάδας της Λιγκ 1 Ολιμπίκ Μαρσέιγ, και ήταν γήπεδο του Παγκοσμίου Κυπέλλου του 1998 και του παγκοσμίου κυπέλλου Ράγκμπι του 2007. Αποτελεί την μεγαλύτερη έδρα ποδοσφαιρικής ομάδας στην Γαλλία, με χωρητικότητα 60.031 θεατές. Το στάδιο επίσης χρησιμοποιείται από την εθνική ομάδα Ράγκμπι της Γαλλίας.

Το ρεκόρ προσέλευσης για παιχνίδι της ομάδας στο Σταντ Βελοντρόμ ήταν 58.897 (στον ημιτελικό του κυπέλλου ΟΥΕΦΑ εναντίον της Νιούκασλ Γιουνάιτεντ το 2004). Επίσης, το στάδιο χρησιμοποιήθηκε για τις ανάγκες του Παγκοσμίου Κυπέλλου του 1998. Το πρώτο ματς που παίχτηκε ήταν το 1937 ανάμεσα στην Μαρσέιγ και την Τορίνο. Όσο για το 2011, υπάρχουν σχέδια για αύξηση της χωρητικότητας σε 67.000 θεατές και να κατασκευαστεί οροφή που να καλύπτει και τις τέσσερις κερκίδες, που σχετίζονται με μια ενδεχόμενη πώληση του συλλόγου.

Η εθνική ομάδα ράγκμπι της Γαλλίας ξεκίνησε ένα εντυπωσιακό σερί νικών στις αρχές της δεκαετίας του 2000. Κέρδισε την Νέα Ζηλανδία 42–33 το Νοέμβριο του 2000, και το 2001 κέρδισε την Αυστραλία με έναν πόντο. Κέρδισε την Νότια Αφρική το 2002 και στην συνέχεια την Αγγλία το 2003. Τελικά το σερί τερματίστηκε το 2004 όταν και έχασε 14–24 από την Αργεντινή. Το γήπεδο χρησιμοποιήθηκε το Νοέμβριο του 2009 όταν οι Γάλλοι αντιμετώπισαν την Νέα Ζηλανδία. Η Γαλλία δεν είναι η μοναδική που έχει χρησιμοποιήσει το Βελοντρόμ τα τελευταία χρόνια. Στις 18 Απριλίου του 2009, η Τουλόν έπαιξε τον αγώνα της για το Τοπ 14 εναντίον της Τουλούζ στο Βελοντρόμ, έχοντας 57.039 θεατές για να δουν την νίκη της Τουλόν με 14-6, μια νίκη που αποδείχτηκε καθοριστική για την πάλη για την αποφυγή του υποβιβασμού που έδωσε την σεζόν 2008-09 η Τουλόν. Η Τουλόν έδωσε δύο παιχνίδια στο Βελοντρόμ τα επόμενα δύο χρόνια. Στο Βελοντρόμ έγιναν και οι δύο ημιτελικοί του Τοπ 14 της σεζόν 2010-11.
Μαρίνος ο Νεαπολίτης

Ο Μαρίνος ο Νεαπολίτης ήταν νεοπλατωνικός φιλόσοφος, μαθητής του Πρόκλου, τον οποίο διαδέχθηκε το 485 ως διευθυντής της Νέας Ακαδημίας και του οποίου έγραψε την βιογραφία. Στην Παλατινή Ανθολογία σώζονται δύο επιγράμματά του από τον "Κύκλο" του Αγαθία. Άλλα δύο αποδίδονται σε Μαρίνο χωρίς ειδικότερο προσδιορισμό.
Κλαυδιανός

Ο Κλαυδιανός ήταν επικός ποιητής από την Αλεξάνδρεια, σύγχρονος του αυτοκράτορα Θεοδοσίου Β'. Έγραψε ποιήματα που εξυμνούσαν διάφορες πόλεις της αυτοκρατορίας. Στην Παλατινή Ανθολογία σώζονται επτά επιγράμματά του. Δεν πρέπει να ταυτίζεται με τον Λατίνο ποιητή Κλαύδιο Κλαυδιανό, επίσης από την Αλεξάνδρεια, που δραστηριοποιήθηκε στη Ρώμη επί Ονωρίου.
Διαγωνισμός Τραγουδιού Eurovision 2012

Ο Διαγωνισμός Τραγουδιού Eurovision 2012 ήταν η 57η έκδοση του ετήσιου Διαγωνισμός Τραγουδιού Eurovision. Πραγματοποιήθηκε στο Μπακού του Αζερμπαϊτζάν, μετά τη νίκη των Ell & Nikki στο διαγωνισμό του 2011 στο Ντίσελντορφ της Γερμανίας με το τραγούδι "Running Scared". Ήταν η πρώτη φορά που το Αζερμπαϊτζάν φιλοξένησε το διαγωνισμό - μόνο τέσσερα χρόνια μετά τη ντεμπούτο της χώρας. Με τη διοργάνωση να αναλαμβάνουν η Ευρωπαϊκή Ραδιοτηλεοπτική Ένωση (EBU) και το İctimai Television (İTV), ο διαγωνισμός πραγματοποιήθηκε στο Baku Crystal Hall, και αποτελούνταν από δύο ημιτελικούς στις 22 και 24 Μαΐου και τον τελικό στις 26 Μαΐου 2012. Τις τρεις ζωντανές εκπομπές παρουσίασαν οι Λέιλα Αλιέβα, Έλνταρ Γκάσιμοβ και Ναργκίζ Μπιρκ-Πίτερσεν. Ήταν ο πρώτος διαγωνισμός τραγουδιού της Eurovision που πραγματοποιήθηκε σε μια χώρα του Νότιου Καυκάσου.

Σαράντα δύο χώρες συμμετείχαν στο διαγωνισμό - μία χώρα λιγότερο από τον αριθμό ρεκόρ των 43 που είχε οριστεί στον προηγούμενο διαγωνισμό. Το Μαυροβούνιο επέστρεψε στο διαγωνισμό, για πρώτη φορά από το . Εν τω μεταξύ, η αποσύρθηκε λόγω ανησυχιών για την ασφάλεια σε σχέση με τη συνεχιζόμενη Σύγκρουση του Ναγκόρνο Καραμπάχ με το Αζερμπαϊτζάν. Η Πολωνία δεν συμμετείχε λόγω οικονομικών προβλημάτων.

Νικήτρια αναδείχθηκε η Σουηδία με το τραγούδι "Euphoria", ερμηνευμένο από την Loreen και γραμμένο από τους Τόμας Γκούσταφσσον και Πέτερ Μποστρέμ. Αυτή ήταν η πέμπτη νίκη της Σουηδίας στο διαγωνισμό, μετά τις νίκες τους το , το , το και το . Η Ρωσία, η Σερβία, το Αζερμπαϊτζάν και η Αλβανία ολοκλήρωσαν την πρώτη πεντάδα, αντίστοιχα. Η Αλβανία πέτυχε το καλύτερο αποτέλεσμα στην ιστορία της στη Eurovision. Από τις χώρες των "Μεγάλων Πέντε", η Γερμανία, η Ιταλία και η Ισπανία κατάφεραν να καταταχθούν στην πρώτη δεκάδα, τερματίζοντας όγδοη, ένατη και δέκατη, αντίστοιχα.

Η πορεία προς τον διαγωνισμό συναντήθηκε με πολιτικές ανησυχίες και διαμαρτυρίες γύρω από τη διοργανώτρια χώρα, συμπεριλαμβανομένου του αρχείου της για τα ανθρώπινα δικαιώματα και των ισχυρισμών ομάδων υπεράσπισης ότι το Μπακού πραγματοποίησε αναγκαστικές εξώσεις κατά την κατασκευή του χώρου του διαγωνισμού, μαζί με αντιρρήσεις για το διαγωνισμό από Ιρανούς αξιωματούχους - οι οποίοι θεώρησαν ότι η εκδήλωση ήταν αντι-ισλαμική επειδή ήταν, σύμφωνα με αυτούς, μια "παρέλαση ομοφυλοφίλων".
Έλαζιγ

Το Έλαζιγ (τουρκικά: "Elâzığ", , κουρδικά: Elezîz/Xarpêt) είναι πόλη στην ανατολική Μικρά Ασία, στην Τουρκία. Είναι πρωτεύουσα της ομώνυμης επαρχίας. Έχει πληθυσμό 347.857 κατοίκους (απογραφή 2012). Βρίσκεται σε οροπέδιο υψομέτρου 1067 μ. και μοιάζει με χερσόνησο καθώς περιβάλλεται από τη φυσική λίμνη Χαζάρ και τις τεχνητές λίμνες των φραγμάτων Κεμπάν (Keban), Καράκαγια (Karakaya), Κιράλκιζί (Kıralkızı) και Εζλιτζέ (Özlüce). Μέχρι το 1834, η Έλαζιγ ήταν ένα μικρό αγροτικό χωριό στα περίχωρα της πόλης Χαρπούτ. Εκείνη τη χρονιά ο νέος πασάς του Χαρπούτ, αλ-Αζίζ, έκτισε στην Έλαζιγ την κατοικία του και από τότε ο οικισμός αναπτύχθηκε επισκιάζοντας την παλιά πόλη.
Ρόμπιν φαν Πέρσι

Ο Ρόμπιν φαν Πέρσι (ολλανδικά: "Robin van Persie", γεννήθηκε 6 Αυγούστου 1983) είναι Ολλανδός ποδοσφαιριστής που αγωνιζόταν στη θέση του επιθετικού.
Διάσκεψη του Σαν Φρανσίσκο

H Διάσκεψη του Σαν Φρανσίσκο ήταν η διεθνής ιδρυτική διάσκεψη των Ηνωμένων Εθνών που συνήλθε το 1945 στην πόλη του Σαν Φρανσίσκο, στην πολιτεία της Καλιφόρνιας, των ΗΠΑ, εξ ου και η ονομασία της. Η επίσημη πλήρης ονομασία της διάσκεψης αυτής ήταν "Διάσκεψη των Ηνωμένων Εθνών για μια Διεθνή Οργάνωση" (United Nations Conference on International Organization - "UNCIO").
Ελληνική Ανθολογία

Ελληνική Ανθολογία ονομάζεται από τους σύγχρονους μελετητές το σώμα πάνω από 6.000 (ή κατ'άλλους 4.000 ή 4.063 ή 4.500) περίπου επιγραμμάτων και ποιημάτων αρχαίων Ελλήνων και βυζαντινών ποιητών από τον 7ο π.Χ. μέχρι τον 10ο ή και το 12ο μ.Χ. αιώνα ή τον 13ο αιώνα που δημοσιεύθηκε αρχικά στο τέλος του 16ου αιώνα. Το κυριότερο μέρος της Ανθολογίας αποτελείται από υλικό που αντλήθηκε κυρίως από δυο χειρόγραφα, την Παλατινή Ανθολογία και την Ανθολογία του Πλανούδη.

Σύμφωνα με έναν διαφορετικό ορισμό, η Ελληνική Ανθολογία αποτελείται από το σύνολο των ποιημάτων του Παλατινού χειρογράφου και της Ανθολογίας του Πλανούδη, δηλαδή αποτελείται από τα 3700 ποιήματα της Παλατινής και από τα 400 περίπου ποιήματα της Ανθολογίας του Πλανούδη που δεν περιέχει η Παλατινή, δηλαδή περίπου 4100 επιγράμματα/ποιήματα και τα 15 βιβλία του Παλατινού χειρογράφου με ακόμη ένα, ως 16ο, το Πλανούδειο παράρτημα. Έτσι εξηγούνται οι αναφορές σε «4.000 περίπου», «πάνω από 4.000» ή 4.063. Εναλλακτικοί τρόποι αναφοράς στην Ανθολογία όταν αυτή θεωρείται ότι περιέχει μόνο ποιήματα από την Παλατινή και την Πλανούδεια είναι «Παλατινή ή Ελληνική Ανθολογία» ή «Ελληνική ή Παλατινή Ανθολογία», ακόμη και απλά «Παλατινή Ανθολογία».

Υπάρχει επίσης εναλλακτικός ορισμός, από κάποιες πηγές ότι ο όρος Ελληνική Ανθολογία είναι λίγο έως πολύ ισοδύναμος με τον όρο Παλατινή Ανθολογία. Σημειώνεται ότι αυτός ο ορισμός έρχεται σε αντίθεση και με τους δυο ορισμούς που αναφέρονται παραπάνω.

Σε έναν συμπληρωματικό - όχι εναλλακτικό- (και πιο αυστηρό) ορισμό, Ελληνική Ανθολογία (ή σε μετάφραση Anthologia Graeca, Greek Anthology κλπ) είναι το όνομα δημοσιευμένων βιβλίων που έχουν εκδοθεί από το 1494 μέχρι και τις ημέρες μας με μεταβαλλόμενο περιεχόμενο Ελληνικών επιγραμμάτων, το οποίο όμως βασίζεται σε μεγάλο βαθμό στη χαμένη Ανθολογία του Κεφαλά.

Στο κείμενο που ακολουθεί, ο όρος Ελληνική Ανθολογία δε χρησιμοποιείται απλά με κάποιον από τους παραπάνω ορισμούς, αλλά εξηγείται αναλυτικά για τις διάφορες έννοιες που είχε σε κάθε χρονική περίοδο.
Στερεό του Αρχιμήδη

Στερεό του Αρχιμήδη (ή Αρχιμήδειο στερεό) είναι ένα κυρτό ημικανονικό πολύεδρο, οι έδρες του οποίου είναι κανονικά πολύγωνα, αλλά όχι του ίδιου τύπου, αντίθετα με ό,τι συμβαίνει στα Πλατωνικά στερεά. Τα κανονικά πολύγωνα, που αποτελούν τις έδρες, έχουν όλα ίσες τις πλευρές τους, δηλαδή οι ακμές του πολυέδρου είναι όλες ίσες. Οι έδρες ενώνονται με τον ίδιο ακριβώς τρόπο σε κάθε κορυφή του πολυέδρου, διαμορφώνοντας ίσες πολυεδρικές γωνίες. Για παράδειγμα, στο διπλανό ρομβοεικοσιδωδεκάεδρο η διαμόρφωση κορυφής είναι (3.4.5.4), δηλαδή οι πολυγωνικές έδρες που φτιάχνουν την κάθε κορυφή του πολυέδρου είναι: τρίγωνο-τετράγωνο-πεντάγωνο-τετράγωνο (πάντα με αυτήν ακριβώς τη σειρά).

Τα στερεά του Αρχιμήδη είναι 13 και έχουν ως έδρες δύο ή τρία διαφορετικά κανονικά πολύγωνα. Όλα μπορούν να προκύψουν από τα Πλατωνικά στερεά μέσω κατάλληλων μετασχηματισμών, όπως αποκοπή των κορυφών ή των ακμών κ.ά.

Ονομάστηκαν έτσι, επειδή τα ανακάλυψε ο Αρχιμήδης, ο οποίος τα διαπραγματευόταν στο έργο του "«Περί 13 ημικανονικών πολυέδρων»", που, δυστυχώς, δεν έχει διασωθεί.
Θέμος Κορνάρος

Ο Θέμος Κορνάρος (1906 - 1970) ήταν Έλληνας συγγραφέας, κριτικός δημοσιογράφος και πεζογράφος, που πρωτοεμφανίστηκε με το ψευδώνυμο "Εργάτης" στο περιοδικό «Νέοι Πρωτοπόροι».
ΑΖ Οσέρ

Η Ασοσιασιόν ντε λα Ζενές Οσερουάζ (γαλλικά: "Association de la Jeunesse Auxerroise - ΑΖΟ") είναι γαλλική ποδοσφαιρική ομάδα με έδρα το Οσέρ και έτος ίδρυσης το 1905. Ο σύλλογος από την Βουργουνδία έχει στον προεδρικό θώκο από τον Απρίλιο του 2013 τον Γκι Κοτρέ. 

Η ΑΖ Οσέρ αγωνιζόταν στην ανώτατη κατηγορία του γαλλικού ποδοσφαίρου (στην Ντιβιζιόν 1 η οποία στην πορεία μετονομάστηκε σε « Λιγκ 1 ») από την σεζόν 1980-1981, όμως υποβιβάστηκε με το πέρας της σεζόν 2011-2012 στην Λιγκ 2. Η ομάδα έχει κατακτήσει τέσσερα Κύπελλα Γαλλίας και ένα Πρωτάθλημα Γαλλίας. Μέχρι σήμερα, η ΑΖ Οσέρ έχει αγωνιστεί, συνολικά, σε περισσότερες από χίλιες αναμετρήσεις στην πρώτη κατηγορία και περισσότερες από εκατό στα Κύπελλα Ευρώπης. Αποτελεί την μία από τις, μόλις, δύο επαγγελματικές ομάδες στη Γαλλία που είναι και ιδιοκτήτριες του γηπέδου που χρησιμοποιούν ως έδρα τους, με την άλλη να είναι η ΑΚ Αζαξιό. 

Ιδιαιτέρως γνωστή για τα τμήματα υποδομών της, η ΑΖ Οσέρ έχει συνδεθεί άρρηκτα με την εμβληματική προσωπικότητα του Γκι Ρου, ο οποίος διετέλεσε προπονητής της για διάστημα μεγαλύτερο των σαράντα ετών.
Σάλι Πίρσον

Η Σάλι Πίρσον (Sally Pearson) (γεν. 1986) είναι αθλήτρια του στίβου από την Αυστραλία στα 100 μέτρα και στα 100 μέτρα με εμπόδια. Κατέχει το ρεκόρ Αυστραλίας στα 100 μέτρα (2011). Το 2011 κέρδισε το χρυσό μετάλλιο στο Παγκόσμιο Πρωτάθλημα Ανοιχτού Στίβου στο Νταεγού της Νότιας Κορέας με χρόνο 12.28 δευτερόλεπτα. Στους Ολυμπιακούς Αγώνες του Πεκίνου το 2008, στο ίδιο αγώνισμα, είχε κερδίσει το ασημένιο μετάλλιο.
Ημικανονικό πολύεδρο

Ημικανονικό πολύεδρο λέγεται ένα πολύεδρο, που όλες οι έδρες του είναι κανονικά πολύγωνα διαφόρων τύπων, τα οποία ενώνονται με τον ίδιο τρόπο γύρω από κάθε κορυφή.
Ένα ημικανονικό πολύεδρο αναγνωρίζεται από τη διαμόρφωση κορυφής, δηλαδή από τον τρόπο με τον οποίο οι πολυγωνικές έδρες ενώνονται για να σχηματίσουν την πολυεδρική γωνία της κάθε κορυφής του. Για παράδειγμα, η διαμόρφωση κορυφής (3.3.3.3.4) αντιστοιχεί στον πεπλατυσμένο κύβο, ενώ η (3.3.3.4) αντιστοιχεί στο τετραγωνικό αντιπρίσμα.

Η συνήθης χρήση του όρου αφορά τα στερεά του Αρχιμήδη. Στην κατηγορία συμπεριλαμβάνονται επίσης τα πρίσματα και τα αντιπρίσματα που οι έδρες τους είναι κανονικά πολύγωνα.

Συγκεκριμένα, στα ημικανονικά πολύεδρα ανήκουν:

* Τα 13 στερεά του Αρχιμήδη.
* Η άπειρη σειρά πρισμάτων, με βάσεις κανονικά πολύγωνα και παράπλευρη επιφάνεια αποτελούμενη από τετράγωνα.
* Η άπειρη σειρά αντιπρισμάτων, με βάσεις κανονικά πολύγωνα και παράπλευρη επιφάνεια αποτελούμενη από ισόπλευρα τρίγωνα.

Στα αγγλικά ο αντίστοιχος όρος είναι "semiregular polyhedron", που όμως είναι υπό συζήτησιν ως προς τον ακριβή ορισμό του και ποιες ομάδες πολυέδρων περιλαμβάνει.